নেত্রকোণা বিশ্ববিদ্যালয়

নেত্রকোণা বিশ্ববিদ্যালয় (নেত্রবি) বাংলাদেশের নেত্রকোণা জেলায় অবস্থিত একটি সরকারি বিশ্ববিদ্যালয়। এর পূর্ব নাম ছিল শেখ হাসিনা বিশ্ববিদ্যালয় (শেহাবি) যা ২০১৮ সালে বাংলাদেশের সাবেক প্রধানমন্ত্রী শেখ হাসিনার নামে প্রতিষ্ঠা করা হয়। নেত্রকোণা শহরের উপকণ্ঠে রাজুর বাজার নামক এলাকায়, ময়মনসিংহ শহর থেকে ৪৩ কিলোমিটার দূরে ময়মনসিংহ-সুনামগঞ্জ সড়কের পাশে বিশ্ববিদ্যালয়টি অবস্থিত। ২০২৫ সালের ১৬ই জানুয়ারি বিশ্ববিদ্যালয়টির নাম পরিবর্তন করে বর্তমান নামে নামকরণ করা হয়। ইতিহাস ২০১৭ সালের ৩০ জানুয়ারি নিয়মিত মন্ত্রীসভায় নেত্রকোণা জেলায় শেখ হাসিনা বিশ্ববিদ্যালয় স্থাপনের নীতি পাশ হয়। প্রথমদিকে এটিকে বিজ্ঞান ও প্রযুক্তি বিশ্ববিদ্যালয় হিসেবে স্থাপনের কথা থাকলেও পরে সাধারণ বিশ্ববিদ্যালয় হিসেবে প্রতিষ্ঠার ঘোষণা দেওয়া হয়। ২০২৫ সালে বাংলাদেশের অন্তর্বর্তী সরকার বিশ্ববিদ্যালয়টির নাম 'শেখ হাসিনা বিশ্ববিদ্যালয়, নেত্রকোণা' থেকে পরিবর্তন করে 'নেত্রকোণা বিশ্ববিদ্যালয়' নামকরণ করে। অনুষদ ও বিভাগ বর্তমানে এই বিশ্ববিদ্যালয়ে ৪টি অনুষদের অধীনে ৯টি বিভাগ আছে। প্রকৌশল ও প্রযুক্তি অনুষদ কম্পিউটার বিজ্ঞান ও প্রকৌশল বিভাগ তড়িৎ ও ইলেকট্রনিক প্রকৌশল বিভাগ সামাজিক বিজ্ঞান অনুষদ অর্থনীতি বিভাগ আন্তর্জাতিক সম্পর্ক বিভাগ উন্নয়ন অধ্যয়ন বিভাগ কলা অনুষদ বাংলা বিভাগ ইংরেজি বিভাগ ইতিহাস ও প্রত্নতত্ত্ব বিভাগ ব্যবসায় প্রশাসন অনুষদ হিসাববিজ্ঞান ও তথ্য ব্যবস্থা বিভাগ উপাচার্যবৃন্দ নিম্নোক্ত ব্যক্তিবর্গ শেখ হাসিনা বিশ্ববিদ্যালয়ের উপাচার্য হিসেবে দায়িত্ব পালন করেন: অধ্যাপক ড. রফিকউল্লাহ খান (১ আগস্ট ২০১৮ - ৩১ জুলাই ২০২২) অধ্যাপক ড. গোলাম কবীর (৪ সেপ্টেম্বর ২০২২ - ১১ আগস্ট ২০২৪) অধ্যাপক ড. খন্দকার মোহাম্মদ আশরাফুল মুনিম (২৩ অক্টোবর ২০২৪ - বর্তমান) তথ্যসূত্র বহিঃসংযোগ দাপ্তরিক ওয়েবসাইট